Et kærestepar blev udsat for et voldeligt overfald under et besøg på en tankstation i Tilst vest for Aarhus mandag aften.

Nu leder Østjyllands Politi efter de to gerningsmænd, som først overfaldt manden og derefter hans kæreste.

Overfaldet fandt sted klokken 20.22 mandag aften.

En 38-årig mand har forklaret politiet, at han blev slået flere gange i ansigtet af to gerningsmænd.

Da hans kæreste forsøgte at lægge sig imellem, blev hun også slået og trukket i håret hen ad asfalten.

Det skriver Østjyllands Politi i døgnrapporten.

Politiet leder efter de to gerningsmænd bag overfaldet.

De beskrives som:

1:

- Ca. 175 cm høj

- Spinkel af bygning

- Araber

- Havde kort hår i siderne og længere på toppen

- Var iført en sort T-shirt med et 'soltegn' i guld/sølv

2:

- Araber

- Var iført en kasket

Østjyllands Politi oplyser, at de to efterlyste mænd forlod gerningsstedet i en sort bil. Det kan have været en BMW eller en VW Passat.

Har du oplysninger i sagen, skal du kontakte Østjyllands Politi på telefon 114.